**Zápisnica z vyhodnotenia ponúk**

podľa § 53 ods. 8 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Verejný obstarávateľ:** Banskobystrický samosprávny kraj, Nám. SNP 23, 974 01 Banská Bystrica

**Predmet zákazky:** **Vybavenie cvičnej kuchyne a vybavenie školskej kuchyne gastro nábytkom a zariadením**

**Druh postupu:** nadlimitná zákazka zadávaná postupom verejnej súťaže podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Vyhlásené:** vo Vestníku verejného obstarávania č. Vestník ÚVO č. Vestník č. 251/2024 - 20.12.2024, zn. 31513 - MST, Európsky vestník EÚ Vestník 780653-2024 zo dňa 19.12.2024

**Predkladanie ponúk:** 04.03.2025 do 10:00 hod., elektronicky prostredníctvom komunikačného rozhrania Josephine

**Otváranie ponúk:** 04.03.2025 o 10:30 hod, miestom „on-line“ sprístupnenia ponúk bola webová adresa <https://josephine.proebiz.com/>

Ponuky vyhodnocovala komisia v nasledovnom zložení:

**Ing. Martin Čillik**  člen komisie s právom vyhodnocovať ponuky

**Mgr. Jana Vašičková**  člen komisie s právom vyhodnocovať ponuky

**PaedDr. Danka Kubušová** člen komisie s právom vyhodnocovať ponuky

V lehote na predkladanie ponúk boli predložené ponuky nasledovných uchádzačov:

1. MD Professional s.r.o., Dlhé hony 4991, 058 01 Poprad, IČO: 31691129
2. GASTRO VRÁBEĽ s.r.o., M.R.Štefánika 1832, 026 01 Dolný Kubín, IČO: 43897452
3. LAWEX, spol. s.r.o., Sládkovičova 41, 974 05 Banská Bystrica, IČO: 36037800
4. DC Sielnica, n. o., „r. s. p.“, Lazovná 1487/56 974 01 Banská Bystica, IČO: 51261171
5. IGGY-TRADE s.r.o., Vodná 1126/19, 949 01 Nitra, IČO: 46729445

**Vyhodnotenie ponúk z hľadiska splnenia kritéria.**

Verejný obstarávateľ v zmysle § 66 ods. 7, druhá veta ZVO rozhodol, že vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO sa uskutoční po vyhodnotení ponúk na základe kritérií na vyhodnotenie ponúk.

Na základe vyššie uvedeného komisia po otvorení ponúk pristúpila k vyhodnoteniu ponúk z hľadiska splnenia kritéria na vyhodnotenie ponúk, ktorým je v prípade tohto verejného obstarávania najlepší pomer ceny a kvality. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH (K1) a poskytne najdlhšiu predĺženú záruku (K2). Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhým najnižším počtom bodov za predmet zákazky v EUR s DPH (pre každú časť predmetu zákazky samostatne), na treťom mieste sa umiestni uchádzač s tretím najnižším počtom bodov za predmet zákazky v EUR s DPH (pre každú časť predmetu zákazky samostatne) atď.

**Poradie uchádzačov z hľadiska kritéria (pomer ceny a kvality, 90:10) na vyhodnotenie ponúk:**

**1. časť Vybavenie školskej kuchyne gastro nábytkom a zariadením**

1. DC Sielnica, n. o., „r. s. p.“, Lazovná 1487/56 974 01 Banská Bystrica, IČO: 51261171

**Návrh na plnenie kritériá: 65 011,80 EUR s DPH a záruka: 48 mesiacov (100 b)**

1. GASTRO VRÁBEĽ s.r.o., M.R.Štefánika 1832, 026 01 Dolný Kubín, IČO: 43897452

**Návrh na plnenie kritériá: 79 888, 50 EUR s DPH a záruka: 30 mesiacov (79,49 b)**

1. LAWEX, spol. s.r.o., Sládkovičova 41, 974 05 Banská Bystrica, IČO: 36037800

**Návrh na plnenie kritériá: 87 627,66 EUR s DPH a záruka: 48 mesiacov (76,77 b)**

1. MD Professional s.r.o., Dlhé hony 4991, 058 01 Poprad, IČO: 31691129

**Návrh na plnenie kritériá: 92 127,00 EUR s DPH a záruka: 48 mesiacov (73,51 b)**

1. IGGY-TRADE s.r.o., Vodná 1126/19, 949 01 Nitra, IČO: 46729445

**Návrh na plnenie kritériá: 112 347,25 EUR s DPH a záruka: 24 mesiacov (52 b)**

**2. časť Vybavenie cvičnej kuchyne gastro nábytkom a zariadením**

1. DC Sielnica, n. o., „r. s. p.“, Lazovná 1487/56 974 01 Banská Bystrica, IČO: 51261171

**Návrh na plnenie kritériá: 88 859,40 EUR s DPH a záruka: 48 mesiacov (100 b)**

1. GASTRO VRÁBEĽ s.r.o., M.R.Štefánika 1832, 026 01 Dolný Kubín, IČO: 43897452

**Návrh na plnenie kritériá: 95 521,80 EUR s DPH a záruka: 30 mesiacov ( 89,97 b)**

1. LAWEX, spol. s.r.o., Sládkovičova 41, 974 05 Banská Bystrica, IČO: 36037800

**Návrh na plnenie kritériá: 115 278,06 EUR s DPH a záruka: 48 mesiacov (79,37 b)**

1. MD Professional s.r.o., Dlhé hony 4991, 058 01 Poprad, IČO: 31691129

**Návrh na plnenie kritériá: 122 385,00 EUR s DPH a záruka: 48 mesiacov (75,35 b)**

1. IGGY-TRADE s.r.o., Vodná 1126/19, 949 01 Nitra, IČO: 46729445

**Návrh na plnenie kritériá: 125 073,76 EUR s DPH a záruka: 24 mesiacov (63,94 b)**

**Vyhodnotenie ponúk z hľadiska splnenia požiadaviek verejného obstarávateľa na predmet zákazky.**

Po vyhodnotení ponúk z hľadiska splnenia kritéria pristúpila komisia k vyhodnoteniu ponuky uchádzača, ktorý sa umiestnil na prvom mieste.

1. **DC Sielnica, n. o., „r. s. p.“, Lazovná 1487/56 974 01 Banská Bystrica, IČO: 51261171**

Komisia preskúmala ponuku uchádzača a skonštatovala, že uchádzač vo svojej ponuke predložil nasledovné dokumenty:

* **Podpísaný návrh na plnenie kritéria**

Komisia skontrolovala návrh na plnenie kritériá, ktorý je zhodný s el. vyplneným návrhom v systéme Josephine. **Ocenené výkazy výmer vo formáte vo formáte .pdf**

Komisia prekontrolovala výkaz výmer predložený uchádzačom a zistila, že sa zhoduje s výkazom výmer predloženým verejným obstarávateľom v súťažných podkladoch a je ocenený kompletne a v súlade s požiadavkami verejného obstarávateľa.

* **Výpis zo Zoznamu hospodárskych subjektov**

Komisia skontrolovala na stránke ÚVO zápis do Zoznamu hospodárskych subjektov, komisia skonštatovala, že uchádzač má platný zápis na preukázanie §32 ZVO – osobné postavenie.

* **Vyplnenú Technickú špecifikáciu vo formáte .pdf**
* **Technické listy k položkám špecifikácie**
* **Čestné vyhlásenia v zmysle SP**

Na základe predložených dokladov komisia skonštatovala, že súčasťou ponuky uchádzača nie sú doklady na preukázanie referencií stanovených v súťažných podkladoch a že uchádzač nemá požadované referencie zapísané ani na stránke Úradu pre verejné obstarávanie v časti Evidencia referencií, z toho dôvodu komisia odporúča uchádzača pre nesplnenie podmienok technickej a odbornej spôsobilosti, teda v súlade s § 40 ods. 6 ZVO. písm. a) ZVO. Uvedené sa vzťahuje na ČASŤ 1 a ČASŤ 2 predmetu zákazky.

**Uchádzač vylúčený - §40 ods. 6 písm. a) ZVO.**

1. **GASTRO VRÁBEĽ s.r.o., M.R.Štefánika 1832, 026 01 Dolný Kubín, IČO: 43897452**

Komisia preskúmala ponuku uchádzača a skonštatovala, že uchádzač vo svojej ponuke predložil nasledovné dokumenty:

* **Podpísaný návrh na plnenie kritéria**

Komisia skontrolovala návrh na plnenie kritériá, ktorý je zhodný s el. vyplneným návrhom v systéme Josephine. Ocenenú prílohu Technická špecifikácia**vo formáte vo formáte .pdf ako aj vo formáte .xls**

Komisia prekontrolovala výkaz výmer predložený uchádzačom a zistila, že sa zhoduje s výkazom výmer predloženým verejným obstarávateľom v súťažných podkladoch a je ocenený kompletne a v súlade s požiadavkami verejného obstarávateľa.

* **Výpis zo Zoznamu hospodárskych subjektov resp. odkaz na stránku ÚVO**

Komisia skontrolovala na stránke ÚVO zápis do Zoznamu hospodárskych subjektov, komisia skonštatovala, že uchádzač má platný zápis na preukázanie §32 ZVO – osobné postavenie.

* **Vyplnenú Technickú špecifikáciu vo formáte .pdf a vo formáte .xlsx**
* **Technické listy k položkám špecifikácie**
* **Čestné vyhlásenia pre časť predmetu zákazky č. 1 a č. 2, že pre túto časť neboli použité v ponuke žiadne ekvivalenty (nebolo požadované v SP)**
* **potvrdenie od oficiálneho distribútora o autorizovanom partnerovi pre predaj, montáž a servis zariadení značiek výrobkov, ktoré predkladá v ponuke**

Na základe predložených technických listov ako aj overením z dostupných internetových zdrojov komisia zistila, že niektoré položky nespĺňajú stanovené min. a max. hodnoty parametrov, alebo chýbajú požadované funkcie, pričom uchádzač pre časť predmetu zákazky č. 1 a časť 2 predložil vyhlásenie o tom, že v rámci ponuky predmetnej časti neboli použité ekvivalentné výrobky.

Položky, ktoré nespĺňajú parametre:

**ČASŤ 1 Vybavenie školskej kuchyne gastro nábytkom a zariadením**

**Položka 4 Konvektomat 6xGN1/1 elektrický/Ponúknutý Redfox / MSDBD - O611E**

Požadovaný rozmer: Rozmer ŠxHxV mm min. 760x700x730 mm – max. 850x780x760 mm

Ponúknutý rozmer: **520x810x770 mm**

Požadované funkcie: wifi pripojenie, dvojité sklenené dvere

Ponúknutý výrobok: v ponuke uvedené áno, avšak v technickom liste ani pri overení výrobku cez internetový prehliadač nie je nikde informácia o tom, že konvektomat má wifi pripojenie ani dvojité sklenené dvere

Z technickej špecifikácie ponúkaného tovaru k predmetnej časti zákazky vyplýva, že ponúknutý tovar nespĺňa požiadavku stanovenú verejným obstarávateľom na predmet zákazky tým, že nespĺňa parameter: rozmery, čo je v rozpore s požiadavkami verejného obstarávateľa. Vo svojej ponuke predložený dokument s názvom *Prehľad ekvivalentých materiálov, výrobkov a zariadení.pdf*, v ktorom je uvedené „Vybavenie školskej kuchyne nábytkom a zariadením nie je žiadne ekvivalentné zariadenie ani výrobok.“ V odpovedi na žiadosť o vysvetlenie uchádzač uviedol, že výrobok musí verejný obstarávateľ považovať za ekvivalentný. Verejný obstarávateľ stanovil rozmedzie rozmerov vzhľadom k priestorovým možnostiam a tak, aby požiadavka neodkazovala na jediného výrobcu. Požiadavka dvojitých sklenených dvier a wifi pripojenia má tiež opodstatnenie – z dôvodu úsporu energie a z dôvodu možnosti zberu dát, prenosu receptov, diaľkového ovládania atď. Verejný obstarávateľ na základe vyššie uvedeného konštatuje, že výrobok nie je možné považovať za ekvivalentný. Verejný obstarávateľ konštatuje, že akceptovaním iných ako stanovených rozmerov by došlo k porušeniu zákona o verejnom obstarávaní.

**Položka 7 Multifunkčná panvica 100 lit.**

Požadovaný rozmer v rozmedzí min. 1000x850x1050 – max. 1030x900x1100 mm

Ponúknutý výrobok: **1293** x **850** x 1050 mm

Z technickej špecifikácie ponúkaného tovaru k predmetnej časti zákazky vyplýva, že ponúknutý tovar nespĺňa požiadavku stanovenú verejným obstarávateľom na predmet zákazky tým, že nespĺňa rozmery, čo je v rozpore z požiadavkami verejného obstarávateľa. Rozmedzie bolo stanovené vzhľadom na priestorové možnosti, pričom verejný obstarávateľ stanovil rozmedzie tak, aby požiadavky neodkazovali na jediného výrobcu.

Verejný obstarávateľ konštatuje, že akceptovaním iných rozmerov by došlo k porušeniu zákona o verejnom obstarávaní.

Verejný obstarávateľ odoslal uchádzačovi dňa 11.04.2025 oznámenie o vylúčení k vyššie uvedeným položkám, pričom v rámci vyhodnotenia zahrnul do vylúčených položiek aj položku:

Položka 6 Multifunkčný kotol/Ponúknutý JIPA JUMP 101 K Požadovaná nerez min. AISI 316 Ponúknutý výrobok nerez AISI 304 Z technickej špecifikácie ponúkaného tovaru k predmetnej časti zákazky vyplýva, že ponúknutý tovar nespĺňa požiadavku stanovenú verejným obstarávateľom na predmet zákazky tým, že ide o nerez AISI304 (menej odolný materiál). Verejný obstarávateľ konštatuje, že akceptovaním iného ako požadovaného nerezu by došlo k porušeniu zákona o verejnom obstarávaní.

V rámci vyhodnocovania ponúk komisia dňa 25. 04. 2025 odoslala uchádzačovi opravené oznámenie o vylúčení, z ktorého položku 6 Multifunkčný kotol vyňala na základe ďalšieho vyhodnocovania. Komisia skonštatovala, že verejný obstarávateľ požadoval nerez AISI 316 pre kotol, čo položka spĺňa. Verejný obstarávateľ dňa 25.4.2025 odoslal uchádzačovi opravené oznámenie o vylúčení, kde táto položka nebola zahrnutá.

**ČASŤ 2 Vybavenie cvičnej kuchyne gastro nábytkom a zariadením**

**Položka 42 Kontaktný gril/Ponúknutý tovar PM - 2015L**

Požadované rozmery: min. 330x230 mm – max. 340x310 mm horná vrúbkovaná, spodná hladká

Ponúknuté rozmery: **365** x 240 mm; horná vrúbkovaná, spodná hladká

Z technickej špecifikácie ponúkaného tovaru k predmetnej časti zákazky vyplýva, že ponúknutý tovar nespĺňa požiadavku stanovenú verejným obstarávateľom na predmet zákazky tým, že nespĺňa rozmery, čo je v rozpore z požiadavkami verejného obstarávateľa. Verejný obstarávateľ konštatuje, že akceptovaním iných ako stanovených rozmerov by došlo k porušeniu zákona o verejnom obstarávaní.

**Položka 63 Prenosné výčapné zariadenie pre dva nápoje/Ponúknutý výrobok Lindr Kontakt 40/K**

Požadované rozmery: min. 250x250x480 mm – max. 790x680x750 mm

Ponúknutý výrobok rozmery**: 227 x 331 x 435** mm

**Položka 64 Vitrína stolová na zákusky/Ponúknutý výrobok CD 800**

Požadované rozmery: min. 780x650x700 mm – max. 790x680x720 mm

Ponúknutý výrobok rozmery**:** 785x 675 x **730** mm

Z technickej špecifikácie ponúkaného tovaru k predmetnej časti zákazky vyplýva, že ponúknutý tovar nespĺňa požiadavku stanovenú verejným obstarávateľom na predmet zákazky tým, že nespĺňa rozmery, čo je v rozpore z požiadavkami verejného obstarávateľa. Verejný obstarávateľ konštatuje, že akceptovaním iných ako stanovených rozmerov by došlo k porušeniu zákona o verejnom obstarávaní.

Komisia skonštatovala, že akceptovaním predloženej ponuky nespĺňajúcej požiadavky verejného obstarávateľa na predmet zákazky by verejný obstarávateľ porušil ustanovenia zákona o verejnom obstarávaní, a to tým, že by nepostupoval v súlade s pravidlami uvedenými v súťažných podkladoch. Zároveň by došlo k porušeniu základných princípov verejného obstarávania uvedených v § 10 ods. 2 ZVO, predovšetkým princíp rovnakého zaobchádzania, nediskriminácie hospodárskych subjektov a v neposlednom rade aj princíp hospodárnosti a efektívnosti, čo súvisí s rizikom vzniku neoprávnených výdavkov.

**Ponuka vylúčená § 53 ods. 4 písm. b). pre ČASŤ 1 a ČASŤ 2 predmetu zákazky.**

Komisia po vylúčení uchádzača, ktorý sa na základe K1 a K2 umiestnil na prvom a druhom mieste v poradí pristúpil k vyhodnoteniu uchádzača na treťom mieste:

1. **LAWEX, spol. s.r.o., Sládkovičova 41, 974 05 Banská Bystrica, IČO: 36037800**

Komisia preskúmala ponuku uchádzača a skonštatovala, že uchádzač vo svojej ponuke predložil nasledovné dokumenty:

* **Podpísaný návrh na plnenie kritéria**

Komisia skontrolovala návrh na plnenie kritériá, ktorý je zhodný s el. vyplneným návrhom v systéme Josephine. **Ocenená príloha Technickej špecifikácie vo formáte vo formáte .pdf**

Komisia prekontrolovala výkaz výmer predložený uchádzačom a zistila, že sa zhoduje s výkazom výmer predloženým verejným obstarávateľom v súťažných podkladoch a je ocenený kompletne a v súlade s požiadavkami verejného obstarávateľa.

* **Výpis zo Zoznamu hospodárskych subjektov**

Komisia skontrolovala na stránke ÚVO zápis do Zoznamu hospodárskych subjektov, komisia skonštatovala, že uchádzač má platný zápis na preukázanie §32 ZVO – osobné postavenie.

* **Vyplnenú Technickú špecifikáciu vo formáte .pdf**
* **Technické listy k položkám špecifikácie vo formáte .pdf**
* **Čestné vyhlásenia v zmysle SP**

Na základe predložených dokladov komisia skonštatovala, že uchádzač nepredložil technickú špecifikáciu vo formáte excel súboru, čo verejný obstarávateľ požadoval v súťažných podkladoch. V pdf dokumente pri niektorých položkách chýbalo typové označenie.

Dňa 17.03.2025 požiadal uchádzača prostredníctvom komunikačného rozhrania elektronického systému Josephine o vysvetlenie a doplnenie súboru v zmysle súťažných podkladov tak, aby bolo možné ponuku vyhodnotiť. Dňa 18.03.2025 uchádzač prostredníctvom komunikačného rozhrania systému Josephine doručil excel súbor pre časť 1 a časť 2 predmetu zákazky, v ktorom boli doplnené chýbajúce typové označenia.

Komisia pri vyhodnotení splnenia minimálnych požiadaviek na časť 2 predmetu zákazky zistila, že niektoré položky nespĺňajú verejným obstarávateľom stanovené parametre. Nesplnenie požiadaviek na predmet sa týka parametrov nasledovných položiek:

**Položka 50 Vákuovačka/Ponúknutý výrobok HENKELMAN - JUMBO 30**

Požadované: minimálny výkon vákuovej pumpy 10m3/h

Ponúknuté: výkon 8m3/h

Z technickej špecifikácie ponúkaného tovaru k predmetnej časti zákazky vyplýva, že ponúknutý tovar nespĺňa požiadavku stanovenú verejným obstarávateľom na predmet zákazky tým, že nespĺňa minimálny požadovaný výkon 10m3/h, čo je v rozpore s požiadavkami verejného obstarávateľa. Verejný obstarávateľ konštatuje, že akceptovaním iného ako stanoveného minimálneho výkonu by došlo k porušeniu zákona o verejnom obstarávaní. Verejný obstarávateľ zároveň konštatuje, že v ponuke uchádzač v zmysle súťažných podkladov nepredložil ani zoznam ekvivalentov, kde by ste výrobok ako ekvivalent uviedli.

**Položka 63 Prenosné výčapné zariadenie pre dva nápoje/Ponúknutý výrobok Lindr Kontakt 40/K**

Požadované rozmery: min. 250x250x480 mm – max. 790x680x750 mm

Ponúknutý výrobok rozmery**: 227 x 331 x 426** mm

Z technickej špecifikácie ponúkaného tovaru k predmetnej časti zákazky vyplýva, že ponúknutý tovar nespĺňa požiadavku stanovenú verejným obstarávateľom na predmet zákazky tým, že nespĺňa rozmery, čo je v rozpore z požiadavkami verejného obstarávateľa. Verejný obstarávateľ konštatuje, že akceptovaním iných ako stanovených rozmerov by došlo k porušeniu zákona o verejnom obstarávaní.

**Položka 75 Skriňa chladiaca sklad/Ponúknutý výrobok Tefcold - UR 600 W1**

Požadovaný materiál plášťa: nerez

Ponúknutý výrobok: prevedenie biela

Z technickej špecifikácie ponúkaného tovaru k predmetnej časti zákazky vyplýva, že ponúknutý tovar nespĺňa požiadavku stanovenú verejným obstarávateľom na predmet zákazky tým, že nespĺňa požadovaný materiál plášťa - nerez, čo je v rozpore z požiadavkami verejného obstarávateľa. Verejný obstarávateľ konštatuje, že akceptovaním iného ako stanoveného prevedenia by došlo k porušeniu zákona o verejnom obstarávaní. Verejný obstarávateľ konštatuje, že uchádzač v ponuke neuviedol túto položku ani ako ekvivalent.

**Položka 77 Skriňa mraziaca sklad/Ponúknutý výrobok Tefcold - UF 600**

Požadovaný materiál plášťa: nerez

Ponúknutý výrobok: prevedenie biela

Z technickej špecifikácie ponúkaného tovaru k predmetnej časti zákazky vyplýva, že ponúknutý tovar nespĺňa požiadavku stanovenú verejným obstarávateľom na predmet zákazky tým, že nespĺňa požadovaný materiál plášťa - nerez, čo je v rozpore z požiadavkami verejného obstarávateľa. Verejný obstarávateľ konštatuje, že akceptovaním iného ako stanoveného prevedenia by došlo k porušeniu zákona o verejnom obstarávaní. Verejný obstarávateľ konštatuje, že ste v ponuke neuviedli túto položku ani ako ekvivalent.

Akceptovaním predloženej ponuky nespĺňajúcej požiadavky verejného obstarávateľa na predmet zákazky by verejný obstarávateľ porušil ustanovenia zákona o verejnom obstarávaní, a to tým, že by nepostupoval v súlade s pravidlami uvedenými v súťažných podkladoch. Zároveň by došlo k porušeniu základných princípov verejného obstarávania uvedených v § 10 ods. 2 ZVO, predovšetkým princíp rovnakého zaobchádzania, nediskriminácie hospodárskych subjektov a v neposlednom rade aj princíp hospodárnosti a efektívnosti, čo súvisí s  rizikom vzniku neoprávnených výdavkov.

**V rámci ďalšieho vyhodnocovania ponuky uchádzača komisia verejného obstarávateľa skonštatovala, že dokumenty nahraté v ponuke pre časť 1 a časť 2 predmetu zákazky sú rovnaké ako dokumenty uchádzača DC Sielnica, n. o., „r. s. p.“, čo si komisia overila v údajoch dokumentov a čo vyplýva aj z rovnakého zoradenia dokumentov v ponuke a s minimálnym zásahom do názvu dokumentu.**

**Na základe týchto zistení verejný obstarávateľ dňa 29.04.2025 odoslal uchádzačovi vylúčenie z verejného obstarávania podľa § 40 ods. 8 písm. d) ZVO – podľa ktorého môže verejný obstarávateľ uchádzača kedykoľvek počas verejného obstarávania vylúčiť, ak na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že uchádzač alebo záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto uchádzačom alebo záujemcom a daným hospodárskym subjektom.**

1. **MD Professional s.r.o., Dlhé hony 4991, 058 01 Poprad, IČO: 31691129**

Komisia preskúmala ponuku uchádzača a skonštatovala, že uchádzač vo svojej ponuke predložil nasledovné dokumenty:

* **Podpísaný návrh na plnenie kritéria**

Komisia skontrolovala návrh na plnenie kritériá, ktorý je zhodný s el. vyplneným návrhom v systéme Josephine. **Ocenené výkazy výmer vo formáte vo formáte .pdf ako aj vo formáte .xls**

Komisia prekontrolovala výkaz výmer predložený uchádzačom a zistila, že sa zhoduje s výkazom výmer predloženým verejným obstarávateľom v súťažných podkladoch a je ocenený kompletne a v súlade s požiadavkami verejného obstarávateľa.

* **Výpis zo Zoznamu hospodárskych subjektov resp. odkaz na stránku ÚVO**

Komisia skontrolovala na stránke ÚVO zápis do Zoznamu hospodárskych subjektov, komisia skonštatovala, že uchádzač má platný zápis na preukázanie §32 ZVO – osobné postavenie.

* **Vyplnenú Technickú špecifikáciu vo formáte .pdf a vo formáte .xlsx**
* **Technické listy k položkám špecifikácie**
* **Čestné vyhlásenia pre časť predmetu zákazky č. 1, že pre túto časť neboli použité v ponuke žiadne ekvivalenty (nebolo požadované v SP)**
* **potvrdenie od oficiálneho distribútora o autorizovanom partnerovi pre predaj, montáž a servis zariadení značiek výrobkov, ktoré predkladá v ponuke, pracovné zmluvy servisných technikov**

Komisia verejného obstarávateľa skonštatovala, že z ponuky nie je možné overiť pre časť 1 predmetu položku 46 Digitálna váha – či je váha ciachovaná a pre časť 2 predmetu zákazky pri položkách Položka 47 Multifunkčný šoker/Ponúknutý výrobok RM/2000.10 + wifi modem Požadovaná funkcia: pasterizácia Ponúknuté: z verejných zdrojov nie je zrejmé splnenie tejto funkcie. Verejný obstarávateľ požadoval funkciu pasterizácie, z dostupných verejných zdrojov verejný obstarávateľ nezistil či výrobok túto funkciu zahŕňa, Položka 69 Mlynček na kávu Požadovaná funkcia: Mikrometrické nastavenie hrubosti Ponúknuté: z produktového listu splnene nastavenia hrubosti nevyplýva Verejný obstarávateľ požadoval možnosť mikrometrického nastavenia hrubosti mletia, z dostupných verejných zdrojov verejný obstarávateľ nezistil či výrobok túto vlastnosť zahŕňa, žiadame o vysvetlenie.

Verejný obstarávateľ dňa 05.05.2025 odoslal prostredníctvom komunikačného rozhrania systému Josephine žiadosť o vysvetlenie ponuky k vyššie identifikovaným položkám. Dňa 05.05.2025 doručil uchádzač vysvetlenie, v ktorom potvrdil, že ponúknuté váhy sú v zmysle platnej legislatívy číslo 142 zákona zo 17.3.2000 riadne overené / ciachované.

K položke 47 Multifunkčný šoker uchádzač uviedol, že šoker umožňuje dodatočne naprogramovať rôzne typy pasterizácie – teda rôzne nastavenia teplôt a času pasterizácie a ponúknutý výrobok je zariadením s naprogramovaným cyklom pre pasterizáciu.

K položke 69 Mlynček na kávu uchádzač uviedol, že z opisu mletia výrobku vyplýva, že ide o mikrometický mlynček nakoľko mlynček disponuje plynulým mletím (nie skokovým).

**Záverečné stanovisko komisie.**

Komisia konštatuje, že ponuka uchádzača **MD Professional s.r.o., Dlhé hony 4991, 058 01 Poprad, IČO: 31691129** splnila podmienky stanovené verejným obstarávateľom na predmet zákazky a uchádzač predložil ponuku v požadovanej forme. Ponuka uchádzača bola z hľadiska kritéria najlepší pomer ceny a kvality, teda K1 (najnižšia cena) a K2 (predĺžená záruka) vyhodnotená ako prvá v poradí pre časť predmetu č. 1 a pre časť predmetu zákazky č.2.

Komisia konštatuje, že bol vylúčený uchádzač **GASTRO VRÁBEĽ s.r.o., M.R.Štefánika 1832, 026 01 Dolný Kubín**, IČO: 43897452v zmysle § 53 ZVO pre časť 1 a časť 2 predmetu zákazky. Pre časť 2 predmetu zákazky bol vylúčený uchádzač **LAWEX, spol. s.r.o.** Dôvody vylúčenia mimoriadne nízkych ponúk nenastali.

Proces vyhodnotenia splnenia podmienok účasti uchádzača v zmysle § 40 ZVO je zachytený v príslušnej zápisnici.

Komisia konštatuje, že žiaden člen komisie nemal výhrady proti priebehu vyhodnocovania ponúk. Členovia komisie vyhlasujú, že s obsahom zápisnice v plnej miere súhlasia.

Komisia konštatuje, že v  procese predmetného verejného obstarávania bol identifikovaný potenciálny konflikt záujmov v prípade uchádzača **LAWEX, spol. s.r.o**., **Sládkovičova 41, 974 05 Banská Bystrica, IČO: 3603780**0 vzhľadom k tomu, že uchádzač spolupracoval s projektantom, ktorý pripravoval projektovú dokumentáciu pre školu v rámci stavebných prác. Komisia verejného obstarávateľa skonštatovala, že táto skutočnosť nemala žiadny vplyv na priebeh ani výsledok verejného obstarávania. Dokumentácia bola vypracovaná pred začatím procesu verejného obstarávania a neobsahovala žiadne údaje, ktoré by zvýhodňovali konkrétneho uchádzača. Opis predmetu zákazky a parametre technickej špecifikácie verejný obstarávateľ vyhotovil v súlade s dodržaním princípov nediskriminácie a rovnakého zaobchádzania. Na základe vyššie uvedeného komisia vyhodnotila, že nedošlo k narušeniu princípov transparentnosti, rovnakého zaobchádzania ani hospodárskej súťaže. Súčasne bola ponuka LAWEX spol. s.r.o. vylúčená, čo znamená, že uvedené skutočnosti nemohli ani nemali vplyv na výsledok verejného obstarávania.

V Banskej Bystrici, dňa 13.05.2025

Členovia komisie s právom vyhodnocovať ponuky:

Ing. Martin Čillik (potvrdené elektronicky)

Mgr. Jana Vašičková (potvrdené elektronicky)

PaedDr. Danka Kubušová (potvrdené elektronicky)